L 133/6
HU
Az Európai Unió Hivatalos Lapja
2022.5.10.
A BIZOTTSÁG (EU) 2022/709 RENDELETE (2022. május 6.) egy élelmiszerekkel kapcsolatos, a gyermekek fejlődését és egészségét érintő, egészségre vonatkozó állítás engedélyezésének elutasításáról (EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre, tekintettel az élelmiszerekkel kapcsolatos, tápanyag-összetételre és egészségre vonatkozó állításokról szóló, 2006. december 20-i 1924/2006/EK európai parlamenti és tanácsi rendeletre (1) és különösen annak 17. cikke (3) bekezdésére, mivel: (1)
Az 1924/2006/EK rendelet értelmében az élelmiszerekkel kapcsolatos, egészségre vonatkozó állítások alkalmazása csak akkor megengedett, ha azokat a Bizottság az említett rendeletnek megfelelően engedélyezte, és ha azok szerepelnek az engedélyezett állítások listáján.
(2)
Az 1924/2006/EK rendelet előírja továbbá, hogy az élelmiszer-vállalkozók az adott tagállam illetékes nemzeti hatóságához nyújthatják be az egészségre vonatkozó állítások engedélyezése iránti kérelmeiket.
Az illetékes nemzeti hatóságnak továbbítania kell az érvényes kérelmeket az Európai Élelmiszerbiztonsági Hatóság (a továbbiakban: Hatóság) felé.
(3)
A kérelem kézhezvételét követően a Hatóságnak haladéktalanul tájékoztatnia kell a többi tagállamot és a Bizottságot, és véleményt kell nyilvánítania az egészségre vonatkozó adott állításról.
(4)
A Bizottság az egészségre vonatkozó állítás engedélyezéséről a Hatóság által megfogalmazott vélemény figyelembe­ vételével határoz.
(5)
A H.J. Heinz Supply Chain Europe BV által az 1924/2006/EK rendelet 14. cikke (1) bekezdésének b) pontja szerint benyújtott kérelem beérkeztét követően kikérték a Hatóság véleményét egy, a Nutrimune-nal és a gyomorbélrendszeri és felső légúti traktusokban lévő kórokozókkal szembeni immunvédelemmel kapcsolatos, egészségre vonatkozó állításról (kérdés száma: EFSA-Q-2018-00727.).
A kérelmező a következőképpen megfogalmazott állítást javasolta: „A Nutrimune támogatja az immunrendszert a kisgyermekek felső légúti és gyomor-bélrendszeri traktusaiban lévő kórokozókkal szembeni védekezésben”.
(6)
A Bizottság és a tagállamok 2019.
április 15-én megkapták a Hatóság tudományos szakvéleményét (2), melynek következtetése szerint a rendelkezésre bocsátott adatok alapján a tudományos bizonyítékok nem elegendőek ahhoz, hogy ok-okozati összefüggést lehessen megállapítani a Nutrimune (Lactobacillus paracasei CBA L74-gyel erjesztett pasztőrözött zsírszegény tehéntej) fogyasztása és a kisgyermekek gyomor-bélrendszeri, valamint felső légúti traktusában lévő kórokozókkal szembeni immunvédelem között.
Ennek megfelelően az állítás nem engedélyezhető, mivel nem felel meg az 1924/2006/EK rendeletben meghatározott követelményeknek.
(7)
Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
ELFOGADTA EZT A RENDELETET:
1. cikk Az e rendelet mellékletében foglalt, egészségre vonatkozó állítás nem vehető fel az 1924/2006/EK rendelet 14. cikkének (1) bekezdésében említett engedélyezett állítások uniós listájára.
(1) HL L 404., 2006.12.30., 9. o. (2) EFSA Journal 2019; 17(4):5656.